Μελέτη των ηλεκτροεγκεφαλογραφικών ευρημάτων νοσηλευομένων στην Α΄ΜΕΘ και Β΄ΜΕΘ του νοσοκομείου «Γ. Παπανικολάου» από τον Ιανουάριο του 2004 έως τον Ιούλιο του 2014.
Creators: name: Μητσοπούλου, Ελένη Ιωάννη
Publisher: name: Aristotle University of Thessaloniki
Year: 2015
Subjects: επιληπτόμορφες εκφορτίσεις
περιοδικές εκφορτίσεις
μονάδα εντατικής θεραπείας
epileptiform discharges
periodic discharges
intensive unit care

description: Σκοπός της παρούσας μελέτης είναι να διερευνήσει αν η διενέργεια ηλεκτροεγκεφαλογραφήματος ρουτίνας, σε νοσηλευόμενους ασθενείς σε μονάδα εντατικής θεραπείας (ΜΕΘ), αναδεικνύει σημαντικά ποσοστά κρίσεων /επιληπτικής κατάστασης χωρίς σπασμούς ή αναγνωρίζει ασθενείς με υψηλή πιθανότητα εκδήλωσης κρίσεων. Δευτερεύων στόχος να αναδείξει τυχόν στατιστικώς σημαντική συσχέτιση μεταξύ ΗΕΓ ευρημάτων και κύριας νόσου των ασθενών σε ΜΕΘ. Συμπεριλήφθησαν 130 ΗΕΓ πορίσματα, νοσηλευομένων στις Α΄και Β΄ ΜΕΘ του νοσοκομείου «Γ.Παπανικολάου» από τον Ιανουάριο του 2004 έως τον Ιούλιο του 2014. Οι ασθενείς ήταν και των δύο φύλων, ηλικίας από 15 έως 84 ετών. Τα νοσήματα ομαδοποιήθηκαν σε 7 κατηγορίες: αγγειακά εγκεφαλικά επεισόδια (ΑΕΕ), ανοξία, λοίμωξη κεντρικού νευρικού συστήματος, όγκος εγκεφάλου, επιληψία, μεταβολικές διαταραχές και κρανιοεγκεφαλικές κακώσεις. Το 14,6% των ηλεκτροεγκεφαλογραφημάτων ήταν κριτικά (κλινικές κρίσεις 4,6% ή επιληπτική κατάσταση χωρίς σπασμούς 9,98%), ενώ το 20% των ΗΕΓ εμφάνιζαν υψηλή πιθανότητα εκδήλωσης επιληπτικών κρίσεων (13,1% μεσοκριτικό διάγραμμα και 6,9% περιοδικές δραστηριότητες με εικόνα μεσοκριτικού διαγράμματος). Αναδείχτηκε στατιστικώς σημαντική σχέση μεταξύ των ΗΕΓ ευρημάτων και των νοσημάτων με p=0,019. Η αποπλάτυνση ρυθμών εμφανίστηκε με μεγαλύτερη συχνότητα (17,6%) στα διαγράμματα ασθενών με ανοξία. Περιοδικές δραστηριότητες καταγράφηκαν συχνότερα (26,5%) στα διαγράμματα ασθενών με ανοξία, αλλά σχεδόν εξίσου συχνά σε διαγράμματα ασθενών με ΑΕΕ (23,1%) καθώς και με επιληψία (19%). Κλινικές κρίσεις σημειώθηκαν κυρίως σε ασθενείς με ανοξία (8,8%). Τριφασικά κύματα καταγράφηκαν σε σημαντικό ποσοστό (17,6%) διαγραμμάτων που προέρχονταν από ασθενείς με μεταβολικές διαταραχές. Μεσοκριτικές εκφορτίσεις αναγνωρίστηκαν σε υψηλό ποσοστό (33,3%) των ΗΕΓ ασθενών με επιληψία.
description: The aim of the present study was to detect whether the routine electroencephalographic recording, EEG, of patients hospitalized in intensive care unit, ICU, can reveal significant amount of non convulsive seizures or high possibility of having a seizure. Secondary aim was to detect whether there is statistically significant correlation between EEG findings and diseases of patients in ICU. We retrospectively gathered 130 EEG data of patients, hospitalized in A΄ and B΄ IUC of “G. Papanikolaou” hospital, during the period from January 2004 to July 2014. Patients were of both sex, aged 15 to 84 years old. Diseases were divided in 7 categories: acute cerebrovascular stroke, anoxic encephalopathy, inflammation of central nervous system, cerebral tumors, epilepsy, metabolic disorders and traumatic brain injury. 14,6% of EEG were reviewed as ictal (clinical seizures 4,6% and non convulsive SE 9,98%), while 20% of EEG showed high risk of having a seizure (13,1% interictal patterns and 6,9% periodic discharges with interictal form). We revealed significant correlation between EEG abnormalities and diseases with p=0,019. The highest percentage of suppressed patterns (17,6%) was found in EEG of patients with anoxic encephalopathy. Periodic discharges were recorded more often (26,5%) in EEG of patients with anoxic encephalopathy but also, almost equally found in acute cerebrovascular episodes (23,1%) and epilepsy (19%). Clinical seizures were noted mostly in EEG of patients with anoxic encephalopathy (8,8%). Triphasic waves often recorded (17,6%) in EEG of patients with metabolic diseases. Interictal discharges were highly recognized (33%) in EEG of patients with epilepsy.